《续十虫吟 其九》
宋代·舒岳祥

虫有报雨蛙，竹树能攀援。青褐随所处，肤如凝脂鲜。

长颈而方颔，顾盼升高颠。久晴初得雨，清声满林园。

红蕉映白日，碧苇覆清泉。幽居乐清净，饮露如风蝉。

俯视虾蟆辈，迥然异凡仙。能鸣复善晦，所贵身名全。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。